དྲིན་ཤེས་པ་དང་དྲིན་གཟོ་བ་ནི་མི་ཡི་མཆོག་ཏུ་གྱུར་བ་དང་ཀུན་སྤྱོད་རྨད་དུ་བྱུང་བ་ཞིག་ཡིན་པར་དྲིན་ལན་བསབ་པའི་མདོ་དང་བསྟན་བཅོས་སོགས་ལས་གསུངས་པ་དཔེར་ན།ཁ་ཆེའི་ཕ་ལུའི་བསླབ་བྱ་ལས།རྒྱལ་པོ་ཆེན་པོ་ཡུལ་གྱི་རྒྱན་ཆ་རེད།།ཁྲིམས་དང་མཐུན་ན་རྒྱལ་གཞིས་མངའ་ཐང་ལྡན།།ཁྲིམས་མགོ་ནོན་ན་བསམ་དོན་ལྷུན་གྱིས་འགྲུབ།།ཁྲིམས་གཞུང་ལྡན་ན་བདེ་སྐྱིད་ཕུན་སུམ་ཚོགས།།ཞེས་དང་།གོང་ན་གོ་བརྡ་གཤམ་ན་ཕ་མ་གཉིས།།དྲིན་ཅན་དྲིན་དུ་བསམ་པ་ཨེ་ཡོད་ལགས།།ཁྲེལ་དང་ངོ་ཚ་དགོས་པ་འདི་རུ་རེད།།ཚོགས་དང་བསོད་ནམས་བསགས་པའི་རྩ་བ་རེད།།ཅེས་གསུངས་པ་ལྟར།ང་ཚོས་སེམས་ཁོང་གི་མཛེས་སྡུག་དང་རེ་བ་ཡོད་ཚད་རྒྱལ་ཁབ་དང་དྲིན་ཆེ་བའི་མི་དེ་ལ་ཕུལ་ན་རང་རང་གི་ཚོགས་དང་བསོད་ནམས་བསགས་པ་ཡིན་པས་དྲིན་ཅན་ལ་དྲིན་ལན་འཇལ་འོས་པ་དང་འཇལ་དགོས་པ་ཞིག་ཀྱང་རེད།དྲིན་གཟོ་བ་ནི་རང་རེའི་བོད་མི་རིགས་ཀྱི་སྲོལ་རྒྱུན་གྱི་གོམས་གཤིས་བཟང་པོ་ཞིག་ཡིན་ལ།གནའ་མི་བོད་ཀྱི་ཁ་དཔེར།སྔ་དྲོ་རྟ་ཕོ་ཆག་གིས་གསོས་ན།།ཕྱི་དྲོ་དྲིན་ལན་འཕྲ་ཡིས་མ་འཇལ།།ཞེས་དང་།ཁྲེལ་གཞུང་ལྡན་པ་མི་ཡི་མཆོག།།ཅེས་དང་།ཟས་ངོ་འཐུང་ངོ་འཆི་བདག་བདུད་ལའང་ཡོད་ཟེར་བ་ལྟར།ཏང་དང་རྒྱལ་ཁབ་ཀྱི་སྲིད་ཇུས་བཟང་པོའི་འོད་སྣང་འོག་ཏུ་བོད་རིགས་མི་དམངས་རྣམས་ཀྱིས་རྒྱལ་ཁབ་དང་མི་རིགས་རིག་གནས་གོང་སྤེལ།རྒྱལ་ཁབ་དར་ཞིང་རྒྱས་ལ་འབངས་རྣམས་བདེ་ཞིང་སྐྱིད་པའི་འཚོ་བ་ལ་ལོངས་སུ་སྤྱོད་བཞིན་པ་ནི་དྲན་འོས་པ་དང་དྲིན་དུ་གཟོ་འོས་པ་ཞིག་ཀྱང་ཡིན།